2456/2021

**„Výmena podláh na blokoch AD, VŠM Ľ. Štúra Mlyny, UK“**

(Stavebné práce)

Podlimitná zákazka bez využitia elektronického trhoviska

Verejná súťaž

superreverzný postup podľa § 112 ods. 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**SÚŤAŽNÉ PODKLADY**

Za verejného obstarávateľa Univerzitu Komenského v Bratislave:

...........................................................

Ing. Ingrid Kútna Želonková, PhD.

kvestorka UK

Súlad súťažných podkladov so zákonom potvrdzuje:

........................................................... ............................................................

Mgr. Martin Dufala, PhD. Ing. Lenka Batková

vedúci OCOZ RUK vedúca OOZ VMĽŠ – Mlyny UK

Skutočnosti, ktoré môžu nastať v procese postupu zadávania zákazky, neupravené v týchto súťažných podkladoch, sa riadia príslušnými ustanoveniami zákona v platnom znení ku dňu vyhlásenia verejného obstarávania.

[A - Pokyny pre záujemcov 3](#_Toc72920403)

[Časť I. VŠEOBECNÉ INFORMÁCIE 3](#_Toc72920404)

[1. IDENTIFIKÁCIA VEREJNÉHO OBSTARÁVATEĽA 3](#_Toc72920405)

[2. PREDMET ZÁKAZKY 3](#_Toc72920406)

[3. ROZDELENIE PREDMETU ZÁKAZKY 3](#_Toc72920407)

[4. VARIANTNÉ RIEŠENIE A EKVIVALENTY 4](#_Toc72920408)

[5. MIESTO A LEHOTA REALIZÁCIE PREDMETU ZÁKAZKY 5](#_Toc72920409)

[6. TYP ZÁKAZKY A ZMLUVA 5](#_Toc72920410)

[7. ZDROJ FINANČNÝCH PROSTRIEDKOV 6](#_Toc72920411)

[8. LEHOTA VIAZANOSTI PONÚK 6](#_Toc72920412)

[Časť II. KOMUNIKÁCIA A VYSVETĽOVANIE 7](#_Toc72920413)

[9. DOROZUMIEVANIE MEDZI VEREJNÝM OBSTARÁVATEĽOM A ZÁUJEMCAMI, UCHÁDZAČMI 7](#_Toc72920414)

[10. VYSVETĽOVANIE A DOPLNENIE SÚŤAŽNÝCH PODKLADOV 8](#_Toc72920415)

[11. OBHLIADKA MIESTA REALIZÁCIE PREDMETU ZÁKAZKY 8](#_Toc72920416)

[12. DÔVERNOSŤ PROCESU VEREJNÉHO OBSTARÁVANIA 8](#_Toc72920417)

[Časť III. PRÍPRAVA A PREDKLADANIE PONUKY 9](#_Toc72920418)

[13. VYHOTOVENIE PONUKY 9](#_Toc72920419)

[14. JAZYK, MENA A CENY UVÁDZANÉ V PONUKE 9](#_Toc72920420)

[15. ZÁBEZPEKA PONUKY 11](#_Toc72920421)

[16. OBSAH PONUKY 11](#_Toc72920422)

[17. NÁKLADY NA PONUKU 12](#_Toc72920423)

[18. OPRÁVNENOSŤ UCHÁDZAČA 12](#_Toc72920424)

[19. SPÔSOB PREDLOŽENIA PONUKY, MIESTO A LEHOTA NA PREDLOŽENIE PONUKY 13](#_Toc72920425)

[20. DOPLNENIE, ZMENA A ODVOLANIE PONUKY 13](#_Toc72920426)

[21. SPLNENIE PODMIENOK ÚČASTI VO VEREJNOM OBSTARÁVANÍ 13](#_Toc72920427)

[Časť IV.OTVÁRANIE A VYHODNOTENIE PONÚK 15](#_Toc72920428)

[22. OTVÁRANIE A VYHODNOTENIE PONÚK 15](#_Toc72920429)

[23. PRIJATIE PONUKY A UZAVRETIE ZMLUVY 16](#_Toc72920430)

[ČASŤ V. KRITÉRIÁ NA VYHODNOTENIE PONÚK A PRAVIDLÁ ICH UPLATNENIA 17](#_Toc72920431)

[B – Opis predmetu zákazky 18](#_Toc72920432)

[C – Zoznam príloh 19](#_Toc72920433)

A - Pokyny pre záujemcov

Časť I. VŠEOBECNÉ INFORMÁCIE

##### 1. IDENTIFIKÁCIA VEREJNÉHO OBSTARÁVATEĽA

Názov organizácie: Univerzita Komenského v Bratislave

Adresa organizácie: Šafárikovo nám. 6, P.O.BOX 440, 814 99 Bratislava 1

IČO: 00 397 865

Web: <http://www.uniba.sk>

Kontaktná osoba: Ing. Lenka Batková, vedúca oddelenia obstarávania zákaziek VMĽŠ – Mlyny UK

+421 918 110 003

[lenka.batkova@uniba.sk](mailto:lenka.batkova@uniba.sk)

##### 2. PREDMET ZÁKAZKY

2.1 Názov zákazky:

**„Výmena podláh na blokoch AD, VŠM Ľ. Štúra Mlyny, UK“**

Predmetom zákazky je výmena PVC podláh na blokoch C a E na Átriových domkoch v objekte Vysokoškolského mesta Ľ. Štúra – Mlyny UK. Podrobnejšie informácie sú k dispozícii v časti B – Opis predmetu zákazky a v Prílohe č. 1a – Projektová dokumentácia a 1b - Opis predmetu zákazky.

2.2 CPV kód (spoločný slovník obstarávania)

|  |  |
| --- | --- |
| **Hlavný predmet** | |
| Kód CPV | Opis |
| 45432110-8 | Kladenie podláh |
| 44112230-9 | Linoleum |

2.3 Predpokladaná hodnota zákazky za celý predmet zákazky je **224 299,64 eur bez DPH, pričom za blok C - 1. časť je 116 134, 22 eur bez DPH a za blok E – 2. časť je 108 165, 42 eur bez DPH.**

2.4 Predpokladaná hodnota zákazky je maximálna. Verejný obstarávateľ si vyhradzuje právo zmluvu neuzavrieť, ak ponuka úspešného uchádzača bude obsahovať cenu, ktorá je vyššia ako sú finančné možnosti verejného obstarávateľa.

##### 3. ROZDELENIE PREDMETU ZÁKAZKY

3.1 Zákazka je rozdelená na dve časti:

1. časť - Výmena podláh na blokoch AD, VŠM Ľ. Štúra Mlyny, UK – blok C

2. časť - Výmena podláh na blokoch AD, VŠM Ľ. Štúra Mlyny, UK – blok E

3.2 Uchádzač môže predložiť ponuku na všetky časti predmetu zákazky alebo môže predložiť ponuku na jednotlivé časti predmetu zákazky.

##### 4. VARIANTNÉ RIEŠENIE A EKVIVALENTY

4.1 Verejný obstarávateľ neumožňuje predložiť variantné riešenie vo vzťahu k požiadavke na predmet zákazky.

4.2 Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

4.3 Ekvivalenty sa nepovažujú za variantné riešenie.

4.4. V prípade, že bude projektová dokumentácia/výkaz výmer, resp. iný dokument súťažných podkladov odkazovať na konkrétneho výrobcu/značku, pripúšťa verejný obstarávateľ použitie ekvivalentu, pričom ponúkaný ekvivalent musí spĺňať najmä požiadavky na rovnaké alebo kvalitatívne lepšie rozmerové, materiálové, architektonické, stavebno-technické vlastnosti, tepelnú a chemickú odolnosť, statické, požiarne, hygienické, konštrukčné a farebné vlastnosti, ktoré sú špecifikované v uvádzanej projektovej dokumentácii alebo vo výkaze výmer. Verejný obstarávateľ požaduje, aby bol ekvivalent v predloženej ponuke jasne identifikovaný tak, aby bolo možné posúdiť zhodu jeho technických, kvalitatívnych a iných vlastností s požiadavkami verejného obstarávateľa.

4.5 Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí projektovej dokumentácie.

4.6 Navrhovaný ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zákazky.

4.7 V prípade, že uchádzač pri spracovaní ceny predmetu zákazky použije ekvivalentné výrobky a zariadenia, predloží do ponuky aj „Prehľad ekvivalentných materiálov, výrobkov a zariadení“ použitých pri ocenení predmetu zákazky v členení podľa poskytnutého výkazu výmer, oddiel a číslo položky s uvedením ekvivalentnej dodávky. Uvedený prehľad bude tvoriť súčasť ponuky uchádzača. Ak uchádzač tento prehľad nevypracuje alebo niektorú položku do neho nezahrnie, bude mať verejný obstarávateľ za to, že uchádzač ocenil výrobky a zariadenia uvedené v poskytnutom výkaze výmer.

4.8 V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť výrobný list tohto výrobku/ materiálu, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii.

4.9 Verejný obstarávateľ si vyhradzuje právo neakceptovať navrhovaný ekvivalentný výrobok v prípade, ak navrhovaný výrobok nespĺňa minimálne technické parametre. Pri návrhu na použitie iných ekvivalentných materiálov/výrobkov ako sú uvedené v projektovej dokumentácií je dôkazné bremeno o vhodnosti navrhnutého materiálu/výrobku na strane uchádzača.

4.10 Verejný obstarávateľ požaduje od úspešného uchádzača realizáciu diela prostredníctvom uchádzačom ponúknutých stavebných materiálov/tovarov (prípadne technológií, ak ich výkaz výmer obsahuje). Verejný obstarávateľ si vyhradzuje právo pri návrhu úspešného uchádzača v rámci realizácie diela o zámenu ponúknutého materiálu alebo tovaru (prípadne technológie) s porovnateľnými, či lepšími vlastnosťami oproti v ponuke uvedeným, tento návrh odmietnuť.

4.11 Uchádzač môže ponúknuť ekvivalentné materiály, tovary alebo technológie len za dodržania podmienok a pravidiel predkladania ekvivalentov uvedených v súťažných podkladoch. Verejný obstarávateľ má v rámci vyhodnocovania ponuky právo požadovať od uchádzača technický list predmetných materiálov (technológií, postupov), ak má komisia pochybnosti o splnení minimálnych technických parametrov.

##### 5. MIESTO A LEHOTA REALIZÁCIE PREDMETU ZÁKAZKY

5.1 Miesto dodania predmetu zákazky:

VM Ľ. Štúra Mlyny UK

Átriové domky, bloky C a E

Staré Grunty 36

841 04 Bratislava

parcela č. 2929 k.ú Karlova Ves

5.2 Predmet zákazky bude realizovaný nasledovne:

* práce na bloku C na AD (1. časť zákazky) začnú najneskôr do 10 dní od zaslania elektronickej výzvy na začatie prác, výzva bude zaslaná úspešnému uchádzačovi v mesiaci september 2021, ak sa zmluvné strany nedohodnú inak,
* práce na bloku E na AD (2. časť zákazky) začnú najneskôr do 10 dní od zaslania elektronickej výzvy na začatie prác, výzva bude zaslaná úspešnému uchádzačovi v mesiaci február 2022, ak sa zmluvné strany nedohodnú inak.

Začiatok prác na bloku E je podmienený vyprataním pôvodného nábytku a dokončením elektroinštalácií a maliarskych a udržiavacích prác na danom bloku.

Dátum začatia prác bude zhodný s dátumom uvedeným na protokole o odovzdaní a prevzatí staveniska.

Ukončenie prác:

* Ukončenie prác na bloku C na AD do: 60 dní odo dňa začatia prác
* Ukončenie prác na bloku E na AD do: 60 dní odo dňa začatia prác

##### 6. TYP ZÁKAZKY A ZMLUVA

6.1 Verejný obstarávateľ rozhodol v súlade s § 112 ods. 6 zákona, že  vyhodnotenie splnenia podmienok účasti podľa § 40 zákona a vyhodnotenie ponúk z hľadiska splnenia požiadaviek na predmet zákazky podľa § 53 zákona sa uskutoční po vyhodnotení ponúk na základe kritéria na vyhodnotenie ponúk, vyhodnotenie ponúk bude realizované superreverzným spôsobom.

6.2 Výsledkom zadávania zákazky bude uzavretie zmluvy o dielo (ďalej len „zmluva“) medzi verejným obstarávateľom a úspešným uchádzačom. Zmluva bude uzatvorená v súlade s príslušnými ustanoveniami zákona č. 513/1991 Zb. Obchodný zákonník v znení neskorších predpisov.

6.3 Podrobné vymedzenie zmluvných podmienok na realizáciu zákazky tvorí Príloha č. 3a a 3b – Zmluva o dielo, resp. okrajovo príloha č. 1 b súťažných podkladov – Opis predmetu zákazky.

##### 7. ZDROJ FINANČNÝCH PROSTRIEDKOV

7.1 Predmet zákazky bude financovaný zo štátneho rozpočtu a z vlastných zdrojov.

7.2 Vlastná platba bude realizovaná formou bezhotovostného platobného styku, na základe daňového dokladu vystaveného dodávateľom, splatnosť ktorého je 30 dní od jeho doručenia.

##### 8. LEHOTA VIAZANOSTI PONÚK

8.1 Uchádzač je svojou ponukou viazaný nie dlhšie ako 12 mesiacov od uplynutia lehoty na predkladanie ponúk stanovenej v oznámení o vyhlásení verejného obstarávania.

Časť II. KOMUNIKÁCIA A VYSVETĽOVANIE

##### 9. DOROZUMIEVANIE MEDZI VEREJNÝM OBSTARÁVATEĽOM A ZÁUJEMCAMI, UCHÁDZAČMI

9.1 Komunikácia medzi verejným obstarávateľom a záujemcom/uchádzačom sa uskutočňuje v slovenskom alebo českom jazyku výhradne prostredníctvom informačného systému JOSEPHINE, prevádzkovaného na elektronickej adrese: https://josephine.proebiz.com/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

9.2 Uchádzač má možnosť registrovať sa do systému JOSEPHINE na stránke https://josephine.proebiz.com/ pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Spôsob registrácie je uvedený v knižnici manuálov a odkazov (ikona vpravo hore, vľavo od štátnej vlajky/jazyka používaného v systéme).

9.3 Skrátený návod registrácie Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.

9.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo,

- Google Chrome,

- Microsoft Edge.

9.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

9.6 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a výzvy na predkladanie ponúk, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon.

9.7 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

9.8 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

##### 10. VYSVETĽOVANIE A DOPLNENIE SÚŤAŽNÝCH PODKLADOV

10.1 V prípade potreby vysvetliť alebo objasniť údaje uvedené vo výzve na predkladanie ponúk, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému JOSEPHINE na elektronickej adrese: https://josephine.proebiz.com/.

10.2 Vysvetlenie súťažných podkladov alebo inej sprievodnej dokumentácie verejný obstarávateľ oznámi všetkým záujemcom, ktorí sú mu známi, najneskôr však tri pracovné dni pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred.

10.3 Verejný obstarávateľ v súlade s § 21 ods. 4 písm. a) a b) zákona primerane predĺži lehotu na predkladanie ponúk, ak vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti nie je poskytnuté v lehote podľa § 113 ods. 7 zákona aj napriek tomu, že bolo vyžiadané dostatočne vopred. Rovnako verejný obstarávateľ primerane predĺži lehotu na predkladanie ponúk, ak v dokumentoch potrebných na vypracovanie ponuky, návrhu alebo na preukázanie splnenia podmienok účasti dôjde k vykonaniu podstatnej zmeny.

##### 11. OBHLIADKA MIESTA REALIZÁCIE PREDMETU ZÁKAZKY

11.1 Záujemcom sa odporúča vykonať obhliadku miesta realizácie stavebných prác, aby získali všetky informácie, ktoré budú potrebovať na prípravu a vypracovanie ponuky. Obhliadku je možné realizovať po dohode s povereným zástupcom verejného obstarávateľa.

Kontakt:

Jana Bojnáková

E – mail: jana.bojnakova@uniba.sk

Tel. č.: +421 940 509 912

11.2 Počas obhliadky bude sprístupnené len miesto realizácie predmetu zákazky, verejný obstarávateľ nebude poskytovať usmernenia ani odpovede na otázky týkajúce sa predmetu zákazky.

##### 12. DÔVERNOSŤ PROCESU VEREJNÉHO OBSTARÁVANIA

12.1 Informácie týkajúce sa preskúmavania, vysvetľovania, vyhodnocovania, vzájomného porovnania ponúk a odporúčaní na prijatie ponuky sú dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej súťaže poskytovať alebo zverejňovať uvedené informácie o obsahu ponúk ani uchádzačom, ani tretím osobám.

12.2 Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom a inými všeobecne záväznými právnymi predpismi/osobitnými predpismi (zákon č. 211/2000 Z. z. slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.).

Časť III. PRÍPRAVA A PREDKLADANIE PONUKY

##### 13. VYHOTOVENIE PONUKY

13.1 Verejný obstarávateľ vyžaduje, aby ponuka bola vyhotovená výlučne v elektronickej forme.

13.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

13.2.1 V systéme Josephine registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému Josephine a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

13.2.2 Nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému Josephine. Autentifikáciu vykoná poskytovateľ systému Josephine a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

13.2.3 Vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

13.2.4 Vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

13.2.5 Počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

13.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

13.4 Verejný obstarávateľ si vyhradzuje právo požadovať doklady a dokumenty v listinnej podobe v prípade, ak má dôvodné pochybnosti o pravosti/originalite naskenovaných dokumentov alebo v prípade, ak je uchádzač úspešný.

##### 14. JAZYK, MENA A CENY UVÁDZANÉ V PONUKE

14.1 Ponuka a ďalšie doklady a dokumenty v tomto verejnom obstarávaní sa predkladajú v štátnom jazyku používanom na území Slovenskej republiky, t. j. v slovenskom jazyku, resp. v českom jazyku.

14.2 Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

14.3 Uchádzačom navrhovaná zmluvná cena uvedená v ponuke bude vyjadrená v mene EUR, zaokrúhlená na dve desatinné miesta.

14.4 Cena za dodanie predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách.

14.5 V cene sú započítané všetky ekonomicky oprávnené náklady a primeraný zisk podľa § 2 a § 3 zákona č. 18/1996 Z. z. o cenách v znení neskorších predpisov a § 3 vyhl. MF SR č. 87/1996 Z. z., ktorou sa vykonáva zákon č. 18/1996 Z. z. o cenách. Súčasťou ceny je aj daň z pridanej hodnoty, príslušná spotrebná daň a pri dovážanom tovare aj clo a iné platby vyberané v rámci uplatňovania nesadzobných opatrení ustanovené osobitnými predpismi. Takisto sú v cene zarátané aj vedľajšie náklady na zriadenie a odstránenie staveniska, pomocných konštrukcií, dopravné náklady na stavenisku i mimo neho, poplatky za skládky, poistenie zodpovednosti za škodu, vykonanie predpísaných skúšok, zabezpečenie bezpečnosti a poriadku na stavbe a priľahlých používaných komunikáciách, odvoz a likvidáciu stavebného odpadu, ako aj náklady na vodné, stočné, elektrickú energiu a podobne.

14.6 Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

* navrhovaná zmluvná cena bez DPH
* výška DPH
* navrhovaná zmluvná cena vrátane DPH

14.7Ak má uchádzač sídlo alebo miesto podnikania v SR a nie je platiteľom DPH, na skutočnosť, že nie je platiteľom DPH, upozorní v prílohe č. 4 týchto súťažných podkladov – Návrh na plnenie kritéria na vyhodnotenie ponúk zaškrtnutím správneho políčka. V prípade, že sa uchádzač v priebehu plnenia zmluvy stane platiteľom DPH, nemá nárok na zvýšenie ceny o DPH. Ak sa úspešným uchádzačom v tomto verejnom obstarávaní stane uchádzač, ktorý nie je platiteľ DPH, uvedené ustanovenie bude zapracované do zmluvy pri jej uzatváraní.

14.8 Ak je uchádzač osoba z členského štátu Európskej únie iného ako SR, ktorá nie je v SR vedená ako registrovaný platiteľ DPH, ale je registrovaným platiteľom DPH v inom členskom štáte, na čo upozorní v Prílohe č. 4 týchto súťažných podkladov – Návrh na plnenie kritéria na vyhodnotenie ponúk zaškrtnutím správneho políčka. DPH bude vysporiadaná podľa platných pravidiel EÚ. K cene, za ktorú predmet zákazky ponúka, pripočíta uchádzač pre účely vyhodnotenia ponúk DPH podľa platnej legislatívy v SR. Cenu s pripočítanou DPH uchádzač uvedie v Prílohe č. 4 týchto súťažných podkladov - Návrh na plnenie kritéria na vyhodnotenie ponúk,podľa ktorej sa budú ponuky vyhodnocovať. Obdobne to platí pre osoby z tretích krajín.

14.9. Ak je uchádzač osoba z členského štátu Európskej únie iného ako SR, ktorá nie je v SR vedená ako  
registrovaný platiteľ DPH a nie je registrovaným platiteľom DPH v inom členskom štáte a osobou povinnou platiť daň je príjemca služby, tovaru, alebo práce, na čo upozorní zaškrtnutím správneho polička v Prílohe č. 4 týchto súťažných podkladov – Návrh na plnenie kritéria na vyhodnotenie ponúk, je povinná podať daňovému úradu žiadosť o registráciu pre daň pred dodaním predmetu plnenia.  
K cene, za ktorú predmet zákazky ponúka, pripočíta uchádzač pre účely vyhodnotenia DPH podľa platnej legislatívy v SR. Cenu, za ktorú predmet zákazky ponúka, výšku DPH a cenu s pripočítanou DPH uchádzač uvedie v Prílohe č. 4 - Návrh na plnenie kritéria na vyhodnotenie ponúk, podľa ktorej sa budú ponuky vyhodnocovať. DPH bude vysporiadaná podľa platných pravidiel EÚ. Obdobne to platí pre osoby z tretích krajín.

##### 15. ZÁBEZPEKA PONUKY

15.1 Verejný obstarávateľ nevyžaduje na zabezpečenie ponuky zloženie zábezpeky.

##### 16. OBSAH PONUKY

16.1 Elektronická ponuka predložená uchádzačom musí obsahovať doklady a dokumenty podľa týchto súťažných podkladov a Výzvy na predkladanie ponúk vo formáte .pdf (ako naskenované originály alebo úradne osvedčené kópie originálov).

16.2 Ponuka obsahuje:

16.2.1 ***Identifikačné údaje uchádzača*** podľa Prílohy č. 7 týchto súťažných podkladov (min. obchodné meno, sídlo alebo miesto podnikania, identifikačné číslo, zoznam členov štatutárneho orgánu s uvedením ich mien a priezvisk), kontaktné údaje uchádzača (telefónne číslo a e-mailová adresa); v prípade skupiny sa uvedené údaje požadujú za každého člena skupiny,

16.2.2 ***Obsah ponuky*** (položkový zoznam všetkých dokladov a dokumentov),

16.2.3 **Čestné vyhlásenie skupiny dodávateľov** podľa Prílohy č.8 týchto súťažných podkladov a plnomocenstvo pre osobu konajúcu za skupinu dodávateľov, v prípade, ak ponuku predkladá skupina dodávateľov,

16.2.4 ***Doklady a dokumenty, ktorými uchádzač preukazuje splnenie podmienok účasti*** v Oddiele III.1 Výzvy na predkladanie ponúk alebo vyplnený a podpísaný Jednotný európsky dokument (Príloha č. 5 súťažných pokladov), ktorým uchádzač môže predbežne nahradiť doklady na preukázanie splnenia podmienok účasti určené verejným obstarávateľom, v súlade s § 39 zákona, alebo čestné vyhlásenie, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.

16.2.5 podpísaný a vyplnený (identifikačné údaje uchádzača, zmluvná cena) ***Návrh zmluvy o dielo vrátane príloh*** *za príslušnú časť zákazky* v súlade s Prílohou č. 3a a 3b týchto súťažných podkladov – Zmluva o dielo. Znenie zmluvy je záväzné, uchádzač nie je oprávnený meniť ustanovenia zmluvy. V prípade, ak prílohami zmluvy sú dokumenty, ktoré uchádzač predkladá zároveň aj ako náležitosť ponuky, je postačujúce ich predložiť ako náležitosť ponuky. Verejný obstarávateľ ich nepožaduje predkladať dvojmo, aj ako náležitosť ponuky, aj ako prílohu zmluvy (napr. predpokladaný vecný a časový harmonogram stavebných prác, ocenený výkaz výmer..).

16.2.6 ***Návrh na plnenie kritéria na vyhodnotenie ponúk*** za príslušnú časť zákazky v súlade s Prílohou č. 4a a 4b týchto súťažných podkladov, podpísaný uchádzačom alebo osobou oprávnenou konať za uchádzača, v prípade skupiny každým členom skupiny, alebo osobou/osobami oprávnenými konať za skupinu.

16.2.7 Vyplnenú Príloha č. 2 – ***Výkaz výmer*** s uvedením cien za zhotovenie predmetu zákazky vo formáte .xls, ktorá bude spracovaná v súlade s bodom 14 týchto súťažných podkladov. Uchádzač vyplní len ceny, nie je oprávnený meniť položky, riadky, formátovanie a pod. Výkaz výmer je uvedený pre obe časti, uchádzač vyplní len tú časť/tie časti, na ktoré predloží ponuku.

16.2.8 Predpokladaný ***časový a vecný harmonogram*** stavebných prác podľa jednotlivých častí (1 a 2) s členením jednotlivých prác podľa oddielov v zmysle výkazu výmer. Predpokladaný začiatok prác na bloku C (1. časť) je 2. september 2021 a predpokladaný začiatok prác na blok E (2.časť) je 1. február 2022. Začiatok prác je podmienený termínom podpisu zmluvy, pričom na bloku E je podmienený aj vyprataním pôvodného nábytku a dokončením elektroinštalácií a maliarskych a udržiavacích prác.

Úspešný uchádzač pred podpisom zmluvy predloží Objednávateľovi na schválenie aktualizovaný podrobný časový a vecný harmonogram prác, ktorý bude aktualizovaný na reálny termín začatia prác, časová jednotka bude jeden deň a bude podrobnejšie znázorňovať postup prác zhotoviteľa na jednotlivých blokoch a podlažiach, a zároveň bude členený podľa jednotlivých oddielov prác v zmysle výkazu výmer.

16.2.9 ***Prehľad ekvivalentných materiálov, výrobkov a zariadení***, ak je potrebný, ktorý bude spracovaný podľa informácií uvedených v bode 4 týchto súťažných podkladov.

16.2.10 ***Samostatný očíslovaný zoznam vrátane technických listov k ponúknutým ekvivalentom***, alebo zoznam iných vhodných dokumentov, ak sú potrebné, ktorými uchádzač preukáže požadované technické a funkčné vlastnosti ekvivalentných výrobkov, vrátane podrobných špecifikácií.

16.2.11 Ak uchádzač nevypracoval ponuku sám, uvedie ***identifikačné údaje osoby, ktorej služby alebo podklady pri vypracovaní ponuky využil*** (min. meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené).

16.2.12 ***Zoznam dôverných informácií*** v súlade s Prílohou č. 6. V prípade, ak uchádzačom predložená ponuka nebude obsahovať zoznam dôverných informácií, má verejný obstarávateľ za to, že ponuka dôverné informácie neobsahuje.

16.2.13 Uvedenie ***technickej špecifikácie za všetkých 5 produktov*** uvedených v Prílohe č. 1b – Opis predmetu zákazky. Verejný obstarávateľ požaduje okrem technickej špecifikácie uviesť aj konkrétny typ a výrobcu pri tovare č. 1 – Podlahová krytina homogénna. Parametre týchto 5 produktov sú minimálne, uchádzač môže predložiť aj produkty s vyššími hodnotami.

V súvislosti so zadávaním tejto zákazky bude verejný obstarávateľ spracúvať osobné údaje fyzických osôb uvedených v ponuke každého uchádzača, ktorý predložil ponuku v lehote na predkladanie ponúk. Uchádzač pre tento účel zabezpečí súhlas dotknutých osôb v dokumente, kde sa nachádzajú osobné údaje dotknutej osoby. Predložením ponuky uchádzač súhlasí so spracovaním osobných údajov fyzických osôb uvedených v ponuke na účely zabezpečenia riadneho postupu verejného obstarávania.

Osobné údaje budú spracúvané v súlade s platnou legislatívou za účelom predloženia ponuky, jej vyhodnotenia a zverejnenia v súlade so zákonom o verejnom obstarávaní. Práva osoby, ktorej osobné údaje sa spracúvajú, sú upravené v zákone č. 18/2018 Z. z. o ochrane osobných údajov a o zmene a doplnení niektorých zákonov a GDPR.

Verejný obstarávateľ má za to, že predložením ponuky uchádzač zodpovedá za zabezpečenie aj súhlasov všetkých ostatných dotknutých osôb so spracovaním osobných údajov uvedených v predloženej ponuke podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a GDPR. Uvedené platí aj pre prípad, keď ponuku predkladá skupina dodávateľov.

##### 17. NÁKLADY NA PONUKU

17.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania a to aj v prípade, že verejný obstarávateľ neprijme ani jednu z predložených ponúk alebo zruší tento postup zadávania zákazky.

##### 18. OPRÁVNENOSŤ UCHÁDZAČA

18.1 Uchádzačom, ktorý predkladá ponuku môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne, ako skupina dodávateľov.

18.2 Uchádzač – skupina dodávateľov - je povinný v ponuke predložiť doklad podpísaný všetkými členmi skupiny o nominovaní vedúceho člena skupiny oprávneného konať v mene ostatných členov skupiny.

18.3 Každý uchádzač môže vo verejnom obstarávaní predložiť iba jednu ponuku. Uchádzač nemôže byť zároveň členom skupiny dodávateľov. Verejný obstarávateľ vylúči uchádzača, ktorý je súčasne členom skupiny dodávateľov.

18.4 V prípade, že bude ponuka skupiny dodávateľov prijatá verejným obstarávateľom, musí táto skupina dodávateľov vytvoriť medzi sebou určitú právnu formu v súlade s platnými právnymi predpismi, ktorá bude zaväzovať zmluvné strany, aby ručili spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky a túto právnu formu riadne oznámila verejnému obstarávateľovi ešte pred podpisom dohody.

18.5 Právnická osoba, ktorej zakladateľ, člen alebo spoločník je politická strana alebo politické hnutie sa verejného obstarávania nesmie zúčastniť. Ak takáto právnická osoba predloží ponuku, nebude ju možné zaradiť do vyhodnotenia a bude vylúčená.

##### 19. SPÔSOB PREDLOŽENIA PONUKY, MIESTO A LEHOTA NA PREDLOŽENIE PONUKY

19.1 Ponuka sa predkladá elektronicky prostredníctvom informačného systému JOSEPHINE na elektronickej adrese <https://josephine.proebiz.com/> v lehote na predkladanie ponúk.

19.2 Lehota na predkladanie ponúk je stanovená v bode IV.2.2) Výzvy na predkladanie ponúk.

19.3 Po uplynutí lehoty na predkladanie ponúk prostredníctvom systému JOSEPHINE systém uchádzača upozorní, že uplynula lehota na predkladanie ponúk a predloženú ponuku nebude možné otvoriť.

##### 20. DOPLNENIE, ZMENA A ODVOLANIE PONUKY

20.1 Uchádzač môže predloženú ponuku dopĺňať, meniť alebo vziať späť do uplynutia lehoty na predkladanie ponúk podľa bodu 19.2. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky“).

##### 21. SPLNENIE PODMIENOK ÚČASTI VO VEREJNOM OBSTARÁVANÍ

21.1 Uchádzač preukazuje splnenie podmienok účasti v zmysle zákona. Každý uchádzač je povinný predložiť doklady, ktorými preukazuje osobné postavenie podľa § 32 zákona, technickú a odbornú spôsobilosť podľa § 34 zákona a to v rozsahu stanovenom verejným obstarávateľom. Zároveň sa vyžaduje splniť aj ďalšie požiadavky podľa pokynov verejného obstarávateľa.

21.2 Podmienky účasti, ktorých splnenie požaduje verejný obstarávateľ sú presne definované vo Výzve na predkladanie ponúk.

21.3 V súlade s § 39 zákona môže uchádzač predbežne nahradiť doklady na preukázanie splnenia podmienok účasti Jednotným európskym dokumentom (ďalej len „JED“) – Príloha č. 5 týchto súťažných podkladov. Splnenie podmienok účasti môže uchádzač preukázať aj čestným vyhlásením podľa § 114 ods. 1 zákona, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.

21.5 Verejný obstarávateľ postupuje pri vyhodnotení splnenia podmienok účasti v súlade s § 40 zákona.

21.6 Uchádzač, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Časť IV.OTVÁRANIE A VYHODNOTENIE PONÚK

##### 22. OTVÁRANIE A VYHODNOTENIE PONÚK

22.1 Otváranie ponúk sa uskutoční online v súlade s bodom IV.2.7  Výzvy na predkladanie ponúk prostredníctvom aplikácie Microsoft Teams.

**22.2 Verejný obstarávateľ ubezpečuje uchádzačov, že otváranie ponúk bude realizované rovnakým spôsobom, ktorý zabezpečuje dodržanie všetkých zásad verejného obstarávania.**

**22.3 Otvárania ponúk sa môže zúčastniť každý uchádzač, ktorý predložil/doručil ponuku v lehote na predkladanie ponúk a zároveň prostredníctvom systému JOSEPHINE zaslal verejnému obstarávateľovi e – mailovú adresu, ktorú použije na účasť pri online otváraní ponúk. Z dôvodu zachovania princípu rovnakého zaobchádzania, princípu nediskriminácie hospodárskych subjektov a princípu transparentnosti vo verejnom obstarávaní zašle uchádzač verejnému obstarávateľovi uvedenú e – mailovú adresu prostredníctvom systému JOSEPHINE v čase od skončenia lehoty na predkladanie ponúk do času otvárania ponúk. Verejný obstarávateľ odošle na túto e – mailovú adresu uchádzačovi pozvánku na online otváranie ponúk, ktorého sa uchádzač zúčastní po kliknutí na text „Pripojiť sa ku schôdzi cez Microsoft Teams“.**

Verejný obstarávateľ upozorňuje, že pre účasť na online otváraní je nevyhnutné pripojenie na internet a zariadenie umožňujúce prenos zvuku a obrazu (napr. notebook, mobilný telefón s reproduktormi).

Uchádzač môže byť na otváraní zastúpený štatutárnym orgánom alebo členom štatutárneho orgánu uchádzača alebo osobou splnomocnenou na jeho zastupovanie. V prípade účasti skupiny dodávateľov sa na otváraní môžu zúčastniť oprávnení zástupcovia všetkých členov skupiny. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa na otváraní ponúk nemusí preukazovať žiadnym dokladom, poverený zástupca uchádzača sa preukáže splnomocnením na zastupovanie. V prípade zastúpenia na základe plnomocenstva zašle uchádzač spolu s e - mailovou adresou, ktorú použije na účasť pri online otváraní ponúk, scan plnomocenstva na zastupovanie.

22.4 Komisia bude otvárať ponuky v poradí, v akom boli doručené.

22.5 Na otváraní ponúk za účasti uchádzačov sa všetkým zúčastneným zverejnia obchodné mená, sídla alebo miesta podnikania všetkých uchádzačov a ich návrh na plnenie kritéria. Ostatné údaje uvedené v ponuke sa nezverejňujú.

22.6 Verejný obstarávateľ prostredníctvom systému JOSEPHINEpošle všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk najneskôr do piatich dní odo dňa otvárania ponúk.

22.7 Vyhodnotenie ponúk je neverejné. Ponuky uchádzačov sa budú vyhodnocovať podľa kritéria na vyhodnotenie ponúk určeného vo Výzve na predkladanie ponúk a v týchto súťažných podkladoch.

22.8 Ktorýkoľvek uchádzač môže byť komisiou požiadaný o vysvetlenie alebo doplnenie predložených dokladov (v súlade s § 40 zákona) alebo o vysvetlenie svojej ponuky a ak je to potrebné aj o predloženie dôkazov (v súlade s § 53 ods. 1 zákona), pričom komisia v súlade so zákonom určí lehotu na doručenie vysvetlenia. Vysvetlením nemôže dôjsť k zmene ponuky.

22.9 Ak sa ponuka javí ako mimoriadne nízka, komisia požiada uchádzača v zmysle § 53 ods. 2 zákona o podrobnosti týkajúce sa tej časti ponuky, ktoré sú pre jej cenu podstatné. Uchádzač doručí odôvodnenie mimoriadne nízkej ponuky v lehote určenej verejným obstarávateľom.

22.10 Z procesu vyhodnocovania bude vylúčená ponuka uchádzača v súlade s § 40 ods. 6 a 7 a § 53 ods. 5 zákona. Uchádzač bude elektronicky upovedomený o vylúčení jeho ponuky s uvedením dôvodov a lehoty, v ktorej môže byť doručená námietka.

22.11 Verejný obstarávateľ si vyhradzuje právo zrušiť použitý postup zadávania zákazky v súlade s § 57 zákona.

##### 23. PRIJATIE PONUKY A UZAVRETIE ZMLUVY

23.1 Úspešná ponuka je tá, ktorá sa umiestni na prvom mieste (kritérium na vyhodnotenie ponúk) a spĺňa všetky podmienky účasti a požiadavky verejného obstarávateľa, ktoré sú presne vymedzené týmito súťažnými podkladmi a výzvou na predkladanie ponúk.

23.2 Verejný obstarávateľ je povinný po vyhodnotení ponúk bezodkladne písomne oznámiť všetkým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poriadne uchádzačov vo svojom profile vedenom Úradom pre verejné obstarávanie.

23.3 Úspešnému uchádzačovi alebo uchádzačom verejný obstarávateľ oznámi, že jeho ponuku alebo ponuky prijíma. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka. Dátum odoslania informácie o výsledku vyhodnotenia ponúk preukazuje verejný obstarávateľ.

23.4 Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.

23.5 Zmluva s úspešným uchádzačom, ktorého ponuka bola prijatá, bude uzavretá v lehote viazanosti ponúk a to najskôr jedenásty deň odo dňa odoslania oznámenia o výsledku vyhodnotenia ponúk, ak neboli uplatnené revízne postupy. Zmluva nadobúda účinnosť deň nasledujúci po dni jej zverejnenia.

23.6 Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. Najneskôr v momente uzatvorenia zmluvy, ktorá je výsledkom tohto verejného obstarávania, predloží úspešný uchádzač zoznam všetkých subdodávateľov, ktorí sa budú podieľať na plnení zmluvy. Zoznam známych subdodávateľov je prílohou zmluvy a je potrebné v ňom uviesť požadované údaje o subdodávateľoch. Verejný obstarávateľ nevyžaduje tieto údaje o dodávateľoch tovarov, ktoré úspešný uchádzač použije na plnenie zmluvy.

23.7. Verejný obstarávateľ vyžaduje od subdodávateľov, aby disponovali oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní a zároveň spĺňali podmienku podľa § 32 ods. 1 písm. f). To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti. Tieto osoby musia spĺňať v plnom rozsahu požiadavky podľa § 32 zákona o verejnom obstarávaní.

23.8 Verejný obstarávateľ nesmie uzavrieť zmluvu s uchádzačom, ktorý podľa § 11 ods. 1 zákona má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

ČASŤ V. KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

Verejný obstarávateľ zvolil pre vyhodnotenie ponúk v súlade s § 44 ods. 3 písm. c) zákona kritérium, ktorým je najnižšia cena.

**1. Určenie kritérií a pravidlá ich uplatnenia:**

**1.1 Cenové kritérium:**

Toto kritérium obsahuje celkovú cenu predmetu zákazky s DPH. Cena musí obsahovať všetky náklady na prípravu a realizáciu predmetu zákazky.

Uchádzač na samostatnom liste (Príloha č. 4a a 4b – Návrh na plnenie kritéria na vyhodnotenie ponúk) predloží vypracované plnenie kritérií určených verejným obstarávateľom na hodnotenie ponúk pre príslušnú časť zákazky, pričom musí platiť, že údaje týkajúce sa kritéria musia byť zhodné s údajmi uvedenými v návrhu zmluvy o dielo. Tento list musí byť podpísaný uchádzačom.

**Úspešným uchádzačom verejnej súťaže pre príslušnú časť zákazky sa stane ten uchádzač, ktorého ponuka bude obsahovať najnižšiu cenu za príslušnú časť zákazky v Eur s DPH**.

B – Opis predmetu zákazky

**Opis predmetu zákazky**

Predmetom zákazky je realizácia výmeny podláh na dvoch blokoch na AD, konkrétne bloky C a E. Stavebné práce sa realizujú v rozsahu:

búracie práce, odstránenie vrstiev starého linolea až po betónový poter, nalepených soklíkov, odstránenie zostatkov lepidiel, uvoľnených častí poterov a omietok, vrstiev linolea z nášľapnej časti schodov, nalepených rohov na čelnej strane schodov, vyspravenie poterov a omietok (miesta kde sa má lepiť soklík) porušených odstraňovaním starého linolea, brúsenie podlahy (dôsledné odstránenie tenkých vrstiev lepidiel – penetrácie, zdrsnenie poteru pod nivelačnú hmotu), vyliate nivelačnej hmoty, nalepenie linolea, soklíkov.

Pred začatím realizácie prác je úspešný uchádzač povinný predložiť vzorky farieb, materiálov a zariadení, ktoré chce na stavbe použiť. Verejný obstarávateľ si vyhradzuje právo vybrať si z predložených vzoriek.

Verejný obstarávateľ si vyhradzuje právo na posúdenie a následné schválenie/zamietnutie stavebných materiálov a príslušenstva, ktoré bude úspešný uchádzač na stavbe používať.

Podrobné informácie sú záujemcom k dispozícii Prílohe č. 1a – Projektová dokumentácia, v Prílohe č. 1b – Opis predmetu zákazky a v Prílohe č. 2 Výkaz výmer.

Verejný obstarávateľ bude požadovať od úspešného uchádzača predloženie uzatvoreného poistenia zodpovednosti za škodu spôsobenú pri výkone povolania alebo poistenia zodpovednosti za škodu podnikateľa, s minimálnym limitom poistného plnenia vo výške predpokladanej hodnoty zákazky za príslušnú časť zákazky. Zhotoviteľ nesie voči objednávateľovi zodpovednosť aj za škody spôsobené činnosťou svojich subdodávateľov, ako by ich spôsobil sám. Poistnú zmluvu vrátane dokladu o úhrade poistného je povinný zhotoviteľ predložiť objednávateľovi najneskôr do momentu odovzdania a prevzatia staveniska a opätovne kedykoľvek počas vykonávania diela do 3 dní, pokiaľ o to objednávateľ požiada. Poistenie bude uzavreté počas celého obdobia plnenia predmetu zmluvy.

V prípade, že bude úspešný uchádzač požadovať od verejného obstarávateľa počas realizácie diela zdroj elektriny, verejný obstarávateľ mu poskytne konkrétne odberné miesto, alebo miesta, ktoré zabezpečí podružným meradlom. Úhradu za ich spotrebu si zmluvné strany vysporiadajú fakturáciou podľa reálnej spotreby v súlade s protokolom pre odber elektrickej energie. Bližšie podmienky odberu sú dohodnuté v Prílohe č. 3a a 3b  - Zmluve o dielo.

C– Zoznam príloh

Príloha č. 1a – Projektová dokumentácia

Príloha č. 1b – Opis predmetu zákazky

Príloha č. 2 – Výkaz výmer

Príloha č. 3a – Zmluva o dielo – blok C

Príloha č. 3b – Zmluva o dielo – blok E

Príloha č. 4a – Návrh na plnenie kritéria na vyhodnotenie ponúk – blok C

Príloha č. 4b – Návrh na plnenie kritéria na vyhodnotenie ponúk – blok E

Príloha č. 5 – Jednotný európsky dokument

Príloha č. 6 – Zoznam dôverných informácií

Príloha č. 7 – Identifikačné údaje uchádzača

Príloha č. 8 – ČV skupina dodávateľov